**Vác** [ˈvaːʦ] (slovakisk *Vacov,* tysk *Waitzen*, latinsk *Vacium*) er en by nord i Ungarn ved Donaus venstre bredd. Byen ligger i fylket Pest ved Donaukneet ca 34 kilometer nord for Budapest og hadde rundt 33 000 innbyggere i 2021.

Historie
--------

Magyarene slo seg til ved Donaukneet i 896. Kong Stefan I av Ungarn grunnla i Vác det første bispesetet i Ungarn, men dokumentene fra stiftelsen er ikke bevart. Den eldste skriftlige kilde hvor byens navn fremkommer, er en almanakk fra 1074 (Yburg), der byen omtales som Watzenburg. Bykjernen fra middelalderen var opprinnelig del av et festningsområde ved elvebredden. Kong Géza I oppførte på festningsområdet en domkirke til jomfru Maria, hvor han selv ble bisatt i 1077. 

Sin første blomstringstid opplevde byen under biskop Miklós Báthory (ca 1435 til 1506) som bygget bispesetet i renessansestil. Deretter fulgte det osmanske herredømmet. Krigshandlingene mot slutten av den osmanske tiden og oppstanden under Franz II Rákóczi førte til utflytting av byen og ødela infrastrukturen. 1731 ødela en brann det meste av middelalderbyen. Gjennom den senere bl.a. tyske innvandringen fulgte en ny oppsving i det økonomiske liv. Mot slutten av det 18. århundret ble Vác oppført i barokkstil. Den første jernbanelinjen mellom Vác og Pest ble bygget i 1846.

Severdigheter
-------------

Katedralen, også kalt dom, ble bygget mellom 1761 og 1777 etter oppdrag fra biskop Christoph Anton von Migazzi etter planer av den østerrikske hoffarkitekt Isidore Canevale. Katedralen er oppført i senbarokk-klassisistisk stil. Det er den femte kirken som er reist i bispedømmet siden etableringen av bispesetet i det 11. århundret. Hovedalteret er laget over temaet Maria besøkelsesdag og fresken i kuppelen dreier seg om treenighetens seier. Begge verk er laget av maleren Franz Anton Maulbertsch (1724–1796). 

Den eneste triumfbuen i Ungarn ble også reist på oppdrag fra biskop Migazzi i 1764 og av arkitekt Canevale til ære for Maria Teresia av Østerrike og i forbindelse med hennes besøk i byen.

Tårnet på det nordlige hjørnet av middelalderfestningen er det eneste i behold fra middelalderens bygninger i byen. Forøvrig er byens arkitektur preget av barokkstilen.

Bilder
------

* TriumfbuenTriumfbuen
* MiddelalderfestningenMiddelalderfestningen
* DonauparkenDonauparken

Vennskapsbyer
-------------

Vác har følgende vennskapsbyer:

* Litauens flagg Alytus i Litauen
* Italias flagg Andria i Italia
* Montenegros flagg Budva i Montenegro
* Tysklands flagg Donaueschingen i Tyskland
* Slovakias flagg Dubnica nad Váhom i Slovakia
* Israels flagg Givatayim i Israel
* Danmarks flagg Horsens i Danmark
* Hellas’ flagg Larissa i Hellas
* Latvias flagg Liepāja i Latvia
* Romanias flagg Odorheiu Secuiesc i Romania
* Tsjekkias flagg Otrokovice i Tsjekkia
* Slovakias flagg Šahy i Slovakia
* Sveriges flagg Södertälje i Sverige
* Bulgarias flagg Stara Zagora i Bulgaria
* Ukrainas flagg Tiachiv i Ukraina
* Finlands flagg Träskända i Finland
* Norges flagg Trondheim i Norge
* Tsjekkias flagg Valašské Meziříčí i Tsjekkia

Et samarbeid finnes også med:

* Armenias flagg Gyumri i Armenia
* USAs flagg Harrisburg i Pennsylvania, USA
* Ukrainas flagg Ternopil i Ukraina

Referanser
----------

1. ↑  .

Eksterne lenker
---------------

* Offisielt nettsted Rediger på Wikidata

* (en) Vác – kategori av bilder, video eller lyd på Commons Rediger på Wikidata

* (en) Vac – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** BNF **·** BNF (data) **·** NKC **·** GeoNames **·** MusicBrainz
 |